Author: halaszova anita
Last saved by: Ing. Tokárová Silvia
Company: SPU

Správa zo zahraničnej pracovnej cesty

1. Účastník zahraničnej pracovnej cesty:	
Meno, priezvisko, titul:	Ing. Silvia Tokárová, štátny radca, sekcia regionálneho školstva SRŠ
2. Zahraničná pracovná cesta:
Štát, mesto:			Česká Republika, Pardubice
Vykonaná v dňoch:	14. – 17. 05. 2013 
Účel cesty:	Účasť na konferencii „Školní stravování 2013“ a na zasadnutí SPV, os ČR
3. Rámcový program konferencie:
14. máj 2013 – príchod do Pardubíc v dopoludňajších hodinách
14. máj 2013 – účasť na zahájení a ďalšom programe konferencie „Boj proti detskej obezite a úloha školskej jedálne“
15. máj 2013 – účasť na celodennom programe konferencie – Ako naplniť spotrebný kôš
V rámci panelovej diskusie aktívna prezentácia modelu kvalitatívneho výberu potravín v rámci MSN a receptúr pre školské stravovanie v SR a e-modelu HACCP.
16. máj 2013 – účasť na konferencii – Legislatíva a ekonomika v školskom stravovaní
17. máj 2013 – účasť na zasadnutí Společnosti pro výživu v Prahe.
Záver o 13.30 hod., odchod a príchod na Slovensko vo večerných hodinách.
4. Stručný priebeh rokovaní:
Konferencia o školskom stravovaní bola zameraná na nasledovné témy:
•	Prevencia výživou a detská obezita
•	Spotrebný kôš potravín , obiloviny a pseudoobiloviny
•	Čo očakávajú rodičia od školského stravovania a otázka spolupráce s občianskymi združeniami na podporu školského stravovania na Slovensku
•	Prezentácie aktuálnych tém v oblasti školského stravovania na Slovensku a Národného projektu e-model HACCP a metrologický program pre školské stravovanie. Témou diskusií bol aj zákon o verejnom obstarávaní so zameraním na kvalitné potraviny a navrhované riešenia v školskom stravovaní v SR.

Cieľom podujatia bolo oboznámiť odbornú verejnosť so situáciou detskej nadváhy a obezity v ČR a spôsoby, akými škola a jej školská jedáleň môže ovplyvniť túto situáciu. Na konferencii odznela prezentácia odborného pohľadu na používanie surovín z hľadiska kvalitatívneho hodnotenia. Jednou zo závažných tém bola aj otázka riešenia podávania a konzumácia energetických nápojov. Účastníkov zaujala naša prezentácia riešenia aj tejto témy v podobe definície podielu obsahu ovocia napr. v sirupoch do školského stravovania a vylúčenia pitného režimu v podobe nápojov s vysokým podielom sacharidov. 
V rámci programu sa uskutočnilo zasadnutie Celoslovenskej sekcie pre školské stravovanie na ktorej sa zúčastnili zástupkyne odborov školstva OÚ v SR, metodičky pre školské stravovanie z miest Žilina, Prešov, obce Komjatice a zástupkyňa MŠVV a Š SR. Témou boli predovšetkým – ďalšie postupy pri spracúvaní MSN a receptúr pre školské stravovanie, účasť na podujatiach občianskych združení na podporu školského stravovania, spolupráca s rodičmi detí a žiakov pri propagácia a osvete prevencie výživou.
Nasledujúce dni programu konferencie boli venované legislatíve, ekonomike školských jedální a novým poznatkom pri výkone kontroly potravinového dozoru v ČR. Zaujímavou témou bolo stravovanie detí a automaty na školách a postupnosť krokov na ich odstránenie.
Na formálnom zasadnutí Společnosti pro výživu boli zástupkyňou MŠVV a Š SR prezentovaný výstupný interaktívny HACCP a príprava národného projektu verejného obstarávania potravín pre školské stravovanie ako kvalitatívna zmeny v školskom stravovaní v nadväznosti na materiálno-spotrebné normy a receptúry, ktoré charakterizujú príslušnú územnú oblasť pre školské stravovanie. Zároveň boli  prítomní informovaní o zaraďovaní nových receptúr medzinárodnej kuchyne v školskom stravovaní. Všetky prezentované informácie boli prijaté s uznaním a môžu predstavovať základ na tvorbu legislatívy v ČR. Zároveň prebehli konzultácie o pripravovanej aktivite – Dni českej kuchyne v školskom stravovaní na Slovensku.
5. Odporúčané závery:
Špecifikovať projekt Dni českej kuchyne v školskom stravovaní na Slovensku. Pripraviť harmonogram aktivít a ich organizačné zabezpečenie s účasťou zástupcov Společnosti pro výživu.
6. Prehľad prinesenej dokumentácie a miesto jej uloženia:
Pracovné materiály poskytnuté organizátorom, ktoré boli predmetom rokovania sú uložené u zamestnancov zúčastnených na predmetnej konferencii v sekcii regionálneho školstva. 
7. Osobitne vyhodnotený očakávaný prínos ZPC:
Účasť na tomto stretnutí rozšírila naše poznanie o možnostiach realizácie školského stravovania v rámci prevencie nadváhy a obezity detí a žiakov škôl ako jednu z najefektívnejšie vynaložených investícií s vysokou návratnosťou predovšetkým v rezorte zdravotníctva a iných sociálnych politík.
8. Spôsob zverejnenia výsledkov ZPC, prenos získaných informácií:
Správa zo ZPC je zverejnená na www.minedu.sk
Súhlasíme so zverejnením správy na internete

Správu vypracovala: Ing. Silvia Tokárová

Dátum: 21. mája 2013

Správu schválil: Mgr. Zdenko Krajčír, GR SRŠ MŠVV a Š SR